Държавен вестник, бр. 101, 2016 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  101
(3) Администрацията на ВКС включва 
административни звена – отдели, сектори и 
служби, както и самостоятелни длъжности. 
Чл. 5. (1) Председателят на ВКС като ръ-
ководител на администрацията на съда:
1. осъществява организационното ръковод-
ство на ВКС и го представлява;
2. организира изпълнението и отчитането 
на бюджета на ВКС;
3. осигурява въвеждането и функционира-
нето на адекватни и ефективни системи за 
финансово управление и контрол;
4. определя числеността и длъжностите на 
административните звена, посочени в този 
правилник, и при необходимост създава техни 
съставни звена;
5. одобрява щатното разписание;
6. утвърждава индивидуалните длъжностни 
характеристики на съдебните служители;
7. назначава и освобождава съдебните 
служители и съдебните помощници;
8. провежда информационна политика, 
която гарантира откритост и достъпност на 
дейността на ВКС;
9. организира и контролира дейността по 
защита на класифицираната информация;
10. в края на всяко шестмесечие подготвя и 
предоставя на Съдийската колегия на Висшия 
съдебен съвет, на Инспектората към Висшия 
съдебен съвет и на министъра на правосъди-
ето обобщена информация за образуването, 
движението и приключването на делата;
11. изготвя годишен доклад за дейността 
на ВКС, който се публикува на интернет 
страницата на съда;
12. осигурява публикуването на актовете 
на Върховния касационен съд на интернет 
страницата на съда при спазване на Закона 
за защита на личните данни;
13. ръководи и контролира работата на 
съдебните помощници;
14. осъществява и други правомощия, въз-
ложени му със закон или с акт на Висшия 
съдебен съвет (ВСС).
(2) При осъществяване на правомощията по 
ал. 1 председателят на ВКС издава заповеди, 
вътрешни правила, инструкции и процедури.
(3) Председателят на ВКС може да деле-
гира с писмена заповед свои правомощия на 
заместниците на председателя или на главния 
секретар.
(4) Функциите на председателя на ВКС или 
част от тях в негово отсъствие от страната 
или когато ползва законоустановен отпуск, 
се изпълняват от определен с писмена запо-
вед за всеки конкретен случай заместник на 
председателя. Когато председателят на ВКС 
не е определил кой да го замества, функциите 
му се изпълняват от един от заместниците 
му по старшинство.
Г л а в а  в т о р а
АДМИНИСТРАЦИЯ НА ВКС
Раздел I
Служители и звена на пряко подчинение на 
председателя на ВКС
Чл. 6. Пряко подчинени на председателя 
на ВКС са:
1. главният секретар;
2. кабинетът на председателя на ВКС;
3. сектор „Защита на класифицираната 
информация“;
4. съдебните помощници.
Чл. 7. (1) Главният секретар:
1. ръководи общата и специализираната 
администрация;
2. изготвя щатното разписание на адми-
нистрацията и го предлага за одобрение на 
председателя на ВКС;
3. при оправомощаване от председателя на 
ВКС представлява съда в равнопоставените 
му отношения с държавните учреждения и 
частните лица;
4. въвежда програмни решения по дълго-
срочното планиране, бюджетната политика, 
финансите, автоматизацията, административ-
ното обслужване и снабдяването с оборудване;
5. осигурява организационната връзка меж-
ду председателя на съда, неговите заместници, 
съдиите и администрацията на съда; 
6. осъществява контакти с представители на 
органите на съдебната власт, законодателната 
власт, централните и териториалните орга-
ни на изпълнителната власт и органите на 
местното самоуправление, на международни 
органи и организации, както и с граждани;
7. организира разпределението на дей-
ностите между звената в администрацията и 
изпълнението на задълженията на съдебните 
служители; 
8. определя реда за документооборота, 
деловодната и архивната дейност във ВКС;
9. създава условия за нормална и ефективна 
работа на съдиите и на съдебните служители;
10. организира публикуването на влезлите 
в сила актове на ВКС на интернет страни-
цата на съда; 
11. в края на всяко шестмесечие организира 
изготвянето и предоставя на председателя на 
ВКС обобщена информация за образуването, 
движението и приключването на преписките 
и делата; 
12. координира изготвянето на информации, 
справки и статистически данни в електронна 
форма по образци и срокове, утвърдени от 
Пленума на ВСС; 
13. ръководи работата по изготвянето на 
проекта за бюджет на ВКС и го представя на 
председателя на съда; 
14. организира процедурите по възлагане 
на обществени поръчки;